Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: a választási eljárásról szóló 1997. évi C. törvény (továbbiakban: Ve.) 130. § (1) bekezdésében meghatározott határidõn
Paragraph Index: 598

a választási eljárásról szóló 1997. évi C. törvény (továbbiakban: Ve.) 130. § (1) bekezdésében meghatározott határidõn belül kifogást nyújtottak be. A kifogástevõk arra kérték az Alkotmánybíróságot, hogy az OVB határozatát semmisítse meg és utasítsa az OVB-t új eljárásra. Azt állították, hogy a „kezdeményezzük: az Országgyûlés tárgyalja meg” megfogalmazással országos népi kezdeményezést kezdeményeztek. Így az OVB szerintük alaptalanul hivatkozott határozatában arra, hogy a választópolgárok félreérthetik: azaz nem a téma megtárgyalását, hanem talán törvényalkotást kezdeményeznek. Hivatkoztak arra, hogy sem az Alkotmány, sem pedig az Nsztv. tételes szabályozással nem állapítja meg, mit kell érteni az Alkotmány 28/D. §-ának szövege alatt, miszerint az „országos népi kezdeményezés arra irányulhat, hogy az Országgyûlés hatáskörébe tartozó kérdést az Országgyûlés tûzze a napirendjére.” A kifogástevõk álláspontja szerint az Alkotmány nem egy kérdõ mondat megfogalmazását követeli meg, hanem az Országgyûlés hatáskörébe tartozó téma felvetését írja elõ, annak érdekében, hogy ezt népi kezdeményezésként a választópolgárok aláírásukkal támogassák. Véleményük szerint az általuk megfogalmazott kérdés mindenben megfelel az Alkotmány és az Nsztv. követelményeinek. II.

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes